OpenLLM-France/wikimedia huggingface dataset:
# Baritolamprofil·lita

La baritolamprofil·lita és un mineral de la classe dels silicats, que pertany al grup de la lamprofil·lita. Rep el nom pel seu contingut en bari i per la seva relació amb la lamprofil·lita.

## Característiques

La baritolamprofil·lita és un silicat de fórmula química (BaK)Ti₂Na₃Ti(Si₂O₇)₂O₂(OH)₂. Cristal·litza en el sistema monoclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la baritolamprofil·lita pertany a «09.BE - Estructures de sorosilicats, amb grups Si₂O₇, amb anions addicionals; cations en coordinació octaèdrica [6] i major coordinació» juntament amb els següents minerals: wadsleyita, hennomartinita, lawsonita, noelbensonita, itoigawaïta, ilvaïta, manganilvaïta, suolunita, jaffeïta, fresnoïta, baghdadita, burpalita, cuspidina, hiortdahlita, janhaugita, låvenita, niocalita, normandita, wöhlerita, hiortdahlita I, marianoïta, mosandrita, nacareniobsita-(Ce), götzenita, hainita, rosenbuschita, kochita, dovyrenita, ericssonita, lamprofil·lita, ericssonita-2O, seidozerita, nabalamprofil·lita, grenmarita, schüllerita, lileyita, murmanita, epistolita, lomonossovita, vuonnemita, sobolevita, innelita, fosfoinnelita, yoshimuraïta, quadrufita, polifita, bornemanita, xkatulkalita, bafertisita, hejtmanita, bykovaïta, nechelyustovita, delindeïta, bussenita, jinshajiangita, perraultita, surkhobita, karnasurtita-(Ce), perrierita-(Ce), estronciochevkinita, chevkinita-(Ce), poliakovita-(Ce), rengeïta, matsubaraïta, dingdaohengita-(Ce), maoniupingita-(Ce), perrierita-(La), hezuolinita, fersmanita, belkovita, nasonita, kentrolita, melanotekita, til·leyita, kil·lalaïta, stavelotita-(La), biraïta-(Ce), cervandonita-(Ce) i batisivita.

## Formació i jaciments

Va ser descoberta al mont Kukisvumtxorr, al massís de Khibini, dins l'óblast de Múrmansk, Rússia. També ha estat descrita en altres indrets del mateix país, així com en el Canadà, els Estats Units, Alemanya, Dinamarca, Finlàndia, Tanzània i Sud-àfrica.

## Referències

* ↑ «Barytolamprophyllite» (en anglès). Mindat. [Consulta: 10 novembre 2018].
* ↑ «The New IMA List of Minerals – A Work in Progress – Updated: November 2017» (en anglès). International Mineralogical Association. Arxivat de l'original el 10 d'agost 2019. [Consulta: 10 novembre 2018].
# Thierry Claveyrolat

Thierry Claveyrolat (La Tronche, 31 de març de 1959 - Notre-Dame-de-Mésage, 7 de setembre de 1999) va ser un ciclista francès, que fou professional entre 1983 i 1994. En el seu palmarès destaquen dues etapes al Tour de França, una el 1990, any en què també guanyà el gran premi de la muntanya, i una altra el 1991.
El 1999 es suïcidà disparant-se un tret al celler de casa seva.

## Palmarès

* 1986
** Vencedor de 2 etapes del Critèrium del Dauphiné Libéré
* 1987
** Vencedor d'una etapa del Critèrium del Dauphiné Libéré
* 1989
** 1r al Tour del Llemosí i vencedor d'una etapa
** 1r al Grand Prix d'Ouverture La Marseillaise
** Vencedor de 2 etapes de la Volta a Catalunya
** Vencedor de 2 etapes de la Bicicleta Basca
** Vencedor d'una etapa del Critèrium del Dauphiné Libéré
* 1990
** 1r a la Bicicleta Basca i vencedor de 2 etapes
** 1r a la Polynormande
** Vencedor d'una etapa del Tour de França i 1r del Gran Premi de la Muntanya
** Vencedor d'una etapa del Critèrium del Dauphiné Libéré
* 1991
** Vencedor d'una etapa del Tour de França
* 1993
** 1r al Tour du Haut-Var
** 1r al Trophée des Grimpeurs
** 1r al Gran Premi de Plouay
** 1r a la Copa de França de ciclisme

### Resultats al Tour de França

* 1985. 29è de la classificació general
* 1986. 17è de la classificació general
* 1987. Abandona (19a etapa)
* 1988. 23è de la classificació general
* 1989. Abandona (9a etapa)
* 1990. 21è de la classificació general. Vencedor d'una etapa. 1r del Gran Premi de la Muntanya
* 1991. 27è de la classificació general. Vencedor d'una etapa
* 1992. 33è de la classificació general
* 1993. 28è de la classificació general

### Resultats a la Volta a Espanya

* 1989. 65è de la classificació general

## Enllaços externs

* Palmarès de Thierry Claveyrolat a memoire-du-cyclisme.eu
* Thierry Claveyrolat a ProCyclingStats
# Toshiya Fujita

Toshiya Fujita (Prefectura de Shizuoka, Japó, 4 d'octubre de 1971) és un exfutbolista japonès.

## Selecció japonesa

Toshiya Fujita va disputar 24 partits amb la selecció japonesa.

## Enllaços externs

* National Football Teams
* Japan National Football Team Database
# Sinquefield Cup 2016

El Sinquefield Cup 2016 va ser un torneig d'escacs que va tenir lloc a Sant Louis (Estats Units) entre el 4 i el 16 d'agost de 2016. Les dates foren canviades per no coincidir amb la Olimpíada de Baku. La Sinquefield Cup és un dels torneigs del segon Grand Chess Tour. Vladímir Kràmnik es retirà del torneig per problemes de salud, i el substituí Piotr Svídler.
La bossa de premis ascendí a 300.000 dòlars, dels quals 75.000$ foren pel primer classificat. El ritme de joc fou de 120 minuts per 40 primers moviments seguit de 60 minuts més per a la resta de la partida amb 30 segons addicionals per a cada moviment començant a la jugada 41. En cas d'empat, es jugaria dues partides a ritme ràpid (10 minuts més 5 segons d'increment des de la primera jugada) seguit de dues partides a ritme llampec (5 minuts + 2 segonds d'increment) si l'empat persistia. Si encara continua havent-hi empat, el guanyador es resoldria amb una partida Armageddon.
El 14 d'agost de 2016, Wesley So guanyà el torneig amb 5½ punts de 9 (+2-0=7), per davant dels excampions del món Vesselín Topàlov i Viswanathan Anand, i dels anterior guanyadors Levon Aronian i Fabiano Caruana.

## Classificació

    JugadorElo12345678910PuntsVictòriesSBTPRPunts del Tour 1 Wesley So (Estats Units)2771*½1½½1½½½½5½224.50285913 2 Levon Aronian (Armènia)2792½*½½½10½1½5221.7528207.75 3 Vesselín Topàlov (Bulgària)27610½*½½½½11½5221.0028237.75 4 Viswanathan Anand (Índia)2770½½½*½½1½½½5122.2528227.75 5 Fabiano Caruana (Estats Units)2807½½½½*½½½½15121.5028187.75 6 Hikaru Nakamura (Estats Units)279100½½½*½1½14½218.5027774.5 7 Maxime Vachier-Lagrave (França)2819½1½0½½*½½½4½120.2527744.5 8 Ding Liren (Xina)2755½½0½½0½*1½4117.5027383 9 Piotr Svídler (Rússia)2751½00½½½½0*13½115.2527012 10 Anish Giri (Països Baixos)2769½½½½00½½0*3014.5026541

## Referències

* ↑ «Grand Chess Tour Announces 2016 Participants». [Consulta: 6 abril 2017].
* ↑ «Vladimir Kramnik withdraws from Sinquefield Cup». [Consulta: 6 abril 2017].
* ↑ «Standard Top 100 Players August 2016». [Consulta: 6 abril 2017].
* ↑ «Grand Chess Tour 2016». [Consulta: 5 abril 2017].
* ↑ «Sinquefield Cup 2016». [Consulta: 5 abril 2017].
# Carlgieseckeïta-(Nd)

La carlgieseckeïta-(Nd) és un mineral de la classe dels fosfats, que pertany al grup de la belovita. Rep el nom en honor del mineralogista i explorador polar Carl Ludwig Giesecke (Augsburg, Alemanya, 6 d'abril de 1761 - Dublín, Irlanda, 5 de març de 1833), qui va ser investigador pioner en la mineralogia de Groenlàndia.

## Característiques

La carlgieseckeïta-(Nd) és un fosfat de fórmula química NaNdCa₃(PO₄)₃F. Va ser aprovada com a espècie vàlida per l'Associació Mineralògica Internacional l'any 2010, i la primera publicació data del 2012. Cristal·litza en el sistema trigonal. La seva duresa a l'escala de Mohs és 5. La carlgieseckeïta-(Nd) és l'isostructural de neodimi i anàleg amb calci dominant de la belovita-(Ce) i la belovita-(La).
Segons la classificació de Nickel-Strunz pertany a «08.BN - Fosfats, etc. amb anions addicionals, sense H₂O, només amb cations de mida gran, (OH, etc.):RO₄ = 0,33:1» juntament amb els següents minerals: aradita, magganasita, fluorpiromorfita, fluorsigaiïta, fluoralforsita, alforsita, belovita-(Ce), clorapatita, mimetita-M, johnbaumita-M, fluorapatita, hedifana, hidroxilapatita, johnbaumita, mimetita, morelandita, piromorfita, fluorstrofita, svabita, turneaureïta, vanadinita, belovita-(La), deloneïta, fluorcafita, kuannersuïta-(Ce), hidroxilapatita-M, fosfohedifana, hidroxilpiromorfita, estronadelfita, fluorfosfohedifana, vanackerita, miyahisaïta, pieczkaïta, hidroxilhedifana, pliniusita, parafiniukita, arctita, krügerita i goryainovita.

## Formació i jaciments

Va ser descoberta a les albitites amb tugtupita de l'altiplà de Kuannersuit, dins el Complex d'Ilímaussaq, a la localitat de Narsaq (Kujalleq, Groenlàndia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Carlgieseckeite-(Nd)» (en anglès). Mindat. [Consulta: 19 maig 2019].
* ↑ «Strunz-mindat (2024) Classification - With only large cations, (OH, etc.):RO4 = 0.33:1». Mindat. [Consulta: 25 juny 2024].
# Clot de Matavaques

El Clot de Matavaques és un clot del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble d'Erinyà.
Està situat al sud-est d'Erinyà, al sud-est del Serrat de Romers, al nord de La Gargalla i del Bosc de la Granja de Mascarell i al nord-est de lo Batllet. És a ponent de la carretera N-260, en el punt quilomètric 312.

## Enllaços externs

* Institut Cartogràfic de Catalunya
# Berg (Luxemburg)

Berg (en luxemburguès: Bierg; alemany: Berg) és una vila i centre administratiu de la comuna de Betzdorf, situada al districte de Grevenmacher del cantó de Grevenmacher. Està a uns 18 km de distància de la ciutat de Luxemburg.

## Referències

* ↑ «Berg». [Consulta: 24 setembre 2015].
Viccionari
# Rando Ayamine

Rando Ayamine (綾峰欄人, Ayamine Rando, nascut en 1974) és un mangaka japonès més conegut per dibuixar la sèrie Get Backers. Abans d'açò, fou assistent de Tohru Fujisawa, ajudant-lo a dibuixar GTO. Inclús després de començar Get Backers, freqüentment manllevava a Fujisawa alguns assistents per acabar els terminis límits de la serialització de Get Backers. Fins i tot va caure malalt durant la serialització de Get Backers perquè es trenca el coll de tan ràpid que publicava (normalment, un tankubon era publicat cada 2 mesos. L'interval més llarg fou de 4 mesos, entre els volums 15 i 16).
Els mangakes Atsushi Ohkubo i Yuji Terajima, han treballat com assistents d'Ayamine. Actualment, ha començat un nou manga dit Holy Talker.
# Sinquisita-(Y)

La sinquisita-(Y) és un mineral de la classe dels carbonats, que pertany al grup de la sinquisita. Va rebre el seu nom per Gustav Flink del grec σύγχΰσις synchys, confusió, en al·lusió al fet que en un principi va ser confosa amb la parisita. El sufix "-(Y)" va ser afegit per l'Associació Mineralògica Internacional a causa del predomini d'itri en la composició.

## Característiques

La sinquisita-(Y) és un carbonat de fórmula química CaY(CO₃)₂F. És l'anàleg amb itri de la sinquisita-(Ce) i la sinquisita-(Nd). Cristal·litza en el sistema hexagonal, típicament formant agregats de gra molt fi. La seva duresa a l'escala de Mohs és 6 a 6,5.
Segons la classificació de Nickel-Strunz, la sinquisita-(Y) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

És un mineral accessori hidrotermal rar, que es troba en granits alcalins i pegmatites de granit. Sol trobar-se associada a altres minerals com: cainosita, bastnäsita-(Y), xenotima, hematites i quars. Va ser descobert a la mina Replogle, al comtat de Morris, Nova Jersey (Estats Units).

## Referències

* ↑ «Synchysite-(Y)» (en anglès). Mindat. [Consulta: 22 maig 2016].
* 1 2 «Synchysite-(Y)» (en anglès). Handbook of Mineralogy. [Consulta: 22 maig 2016].
# Compromís de Luxemburg

El Compromís de Luxemburg, assolit el 30 de gener del 1966, fou un acord polític informal entre els estats membres de la CEE. Posà fi a l'anomenada "crisi de la cadira buida" iniciada el 30 de juny del 1965 amb la decisió del president francès Charles De Gaulle de boicotejar les reunions del Consell de Ministres de la CEE, cosa que bloquejà l'activitat de la CEE.
La decisió de De Gaulle fou una resposta a la proposta avançada per la Comissió de la CEE el 1965, que suggeria modificacions a la Política Agrícola Comuna, un reforç del Parlament Europeu i de la Comissió, i l'extensió del recurs a votacions a majoria qualificada (i ja no per unanimitat) al si del Consell de Ministres. La proposta de la Comissió anava en el sentit d'un reforç de la integració europea i del caràcter supranacional de la CEE, a la qual cosa De Gaulle s'oposava. Vista la dificultat per arribar a un compromís entre França, la Comissió i els altres estats membres, el 30 juny del 1965 De Gaulle decidí boicotejar les activitats de la CEE en senyal de protesta, fent servir l'anomenada política de la "cadira buida".
Amb el compromís assolit a Luxemburg al gener del 1966, els governs dels estats membres de la CEE decidiren que també en els casos en què es preveia una votació a majoria qualificada i no per unanimitat, cada estat podia tenir tanmateix una mena de veto. De fet es mantingué el mètode de votació per unanimitat, que assegurava influència a cada govern dels estats membres. Es decidí, doncs, alentir el procés de construcció d'una Europa supranacional i federal i afavorir en canvi una concepció intergovernamental de la CEE, en què els estats mantinguessin amples poders.
A causa de la crisi de la cadira buida, en acabar el mandat de la Comissió Hallstein II a principis del 1967, els governs dels estats membres de la CEE decidiren no renovar el mandat de president de la Comissió Europea a Walter Hallstein.
Les regles sobre els mètodes de votació al si del Consell de Ministres de les Comunitats Europees foren modificades amb l'Acta Única Europea entrada en vigor el 1987, que reintroduïa el recurs a les votacions a majoria qualificada en alguns àmbits.

## Enllaços externs

* (francès) The Luxembourg Compromise CVCE
# Caràcter diagnòstic

En taxonomia, un caràcter diagnòstic és el conjunt de qualitats o caràcters (usat normalment per la zoologia) diagnosticades en un determinat grup d'animals, i que al seu torn no són compartits per cap altre grup d'organismes.
Existeixen dos tipus de caràcters: generals i diagnòstics. Aquests darrers són els que permeten a un taxònom, mitjançant una clau taxonòmica aparellada o clau taxonòmica dentada, la identificació ràpida i segura d'un determinat organisme.

## Exemples de caràcters generals

Algues de les característiques dels cordats (Chordata):
* Organismes multicel·lulars
* Simetria bilateral (exeptuant els urocordats)
* Celoma veritable o eucelomats
* Ronyons metanèfrics
* Organismes heteròtrofs entre molts caràcters més.
Aquestes qualitats que defineixen els cordats, són també compartides per moltes altres espècies.
Simetria bilateral: caràcter que apareix per primera vegada, amb l'origen dels platelmints i que tenen una gran quantitat d'organismes.
Celoma: cavitat interna que tenen molts organismes i que evolutivament ja es troba en els anèlids (Annelida).
Ronyons metanèfrics: un tipus de ronyó que posseeixen la majoria dels organismes. Altres tipus de ronyons són els protonèfrics o protonefridi.
La majoria dels organismes són heteròtrofs.
Aquest conjunt de característiques són generals perquè poden ser compartides amb altres organismes i no defineixen clarament a quina espècie s'estan referint. En aquest cas són compartides per diversos embrancaments.

## Exemples de caràcters diagnòstics

Els caràcters diagnòstics els permeten als zoòlegs identificar de manera ràpida i confiable l'organisme amb el qual estan tractant. Els caràcters diagnòstics dels Chordata són:
* Tenir notocordi (característica principal, d'ella prové el nom del embrancaments) (similar a la columna vertebral dels mamífers).
* Posseir un cordó nerviós dorsal, tubular i al llarg del cos.
* Fenedures branquials.
* Cua postanal
Aquestes característiques són exclusives, donat que cap altre organisme d'un altre fílum les té.

## Referències

* Biologia general Arxivat 2015-10-03 a Wayback Machine.
# Ardooie

Ardooie és un municipi belga de la província de Flandes Occidental a la regió de Flandes. Durant l'antic règim pertanyia al Franconat de Bruges.

## Seccions

| # | Nom | Superfície | Població (2005) |
| I (III) (IV) | Ardooie - Ardooie - Tasse - Sneppe | 24,14 | 6.882 |
| II | Koolskamp | 10,43 | 2.265 |

## Evolució demogràfica

* Font: NIS
* 1977: annexió de Koolskamp

## Localització

* a. Lichtervelde
* b. Zwevezele (Wingene)
* c. Egem (Pittem)
* d. Pittem
* e. Meulebeke
* f. Emelgem (Izegem)
* g. Kachtem (Izegem)
* h. Roeselare
* i. Beveren (Roeselare)

## Personatges il·lustres

* Cyriel Verschaeve, escriptor i sacerdot, col·laboracionista amb el règim nazi.

## Referències

* ↑ «Brugse Vrije en zijn Heerlijkheden (El Franconat de Bruges i les seves senyories)» (en neerlandès). [Consulta: 11 juny 2017].
# Bas-Lieu

Bas-Lieu és un municipi francès, situat a la regió dels Alts de França, al departament del Nord. L'any 2006 tenia 328 habitants. Forma part de la regió de les Ardenes i històricament del comtat d'Hainaut. Limita amb els municipis d'Avesnes-sur-Helpe, Beugnies, Dourlers, Flaumont-Waudrechies, Semousies i Saint-Hilaire-sur-Helpe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 323 | 372 | 355 | 357 | 349 | 366 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | René Peleriaux | |
| 2008- | Ghislain Francois | |
# Una bona persona

Una bona persona (títol original en anglès, A Good Person) és una pel·lícula dramàtica estatunidenca de 2023 escrita, dirigida i produïda per Zach Braff. La pel·lícula és protagonitzada per Florence Pugh, Molly Shannon, Chinaza Uche, Celeste O'Connor i Morgan Freeman. S'ha doblat i subtitulat al català.
Es va estrenar als Estats Units amb una estrena limitada als cinemes el 24 de març de 2023, abans d'una àmplia expansió el 31 de març de 2023 a càrrec de Metro-Goldwyn-Mayer. La pel·lícula va rebre una resposta mixta de la crítica.

## Premissa

Un any després d'haver patit un accident mortal, l'Allison estableix una relació poc probable amb el seu aspirant a sogre.

## Repartiment

* Florence Pugh com a Allison
* Morgan Freeman com a Daniel
* Celeste O'Connor com a Ryan
* Molly Shannon com a Diane
* Chinaza Uche com a Nathan
* Zoe Lister-Jones com a Simone
* Nichelle Hines com a Molly
* Toby Onwumere com a Jesse

## Referències

* ↑ Wiseman, Andreas. «Florence Pugh & Morgan Freeman To Star In Zach Braff-Directed A Good Person, Rocket Science & CAA Launch Sales — EFM», 26-02-2021. Arxivat de l'original el 28 març 2021. [Consulta: 25 octubre 2021].
* ↑ Una bona persona a la Base de dades de cinema en català
* ↑ «Una bona persona». Goita què fan, ara!. [Consulta: 6 febrer 2024].
* ↑ «A Good Person», 15-06-2022. Arxivat de l'original el 14 juny 2022. [Consulta: 15 juny 2022].
* ↑ «A Good Person». [Consulta: 23 abril 2023].

## Enllaços externs

* Una bona persona - Lloc web oficial
* Tràiler en català
# Com matar el teu cap 2

Com matar el teu cap 2 (títol original en anglès: Horrible Bosses 2) és una pel·lícula d'humor negre dels Estats Units de 2014 dirigida per Sean Anders i escrita per Anders i John Morris. És la seqüela de Com matar el teu cap i la protagonitzen Jason Bateman, Charlie Day, Jason Sudeikis, Jennifer Aniston, Jamie Foxx, Chris Pine i Christoph Waltz. La pel·lícula segueix Nick, Kurt i Dale mentre segresten el fill d'un inversor multimilionari per fer-li xantatge després que aquest els foti en un negoci. Es va estrenar el 26 de novembre de 2014 als Estats Units. Aquesta pel·lícula ha estat doblada i subtitulada al català.

## Sinopsi

El Nick i el Dale viuen amargats pels seus caps. El Kurt, en canvi, està content a la feina, però quan l'amo es mor i el succeeix el seu fill, es troba igual que els altres dos. Tan amargats estan que un dia decideixen que han de matar els seus caps. El problema és que no saben com posar-s'hi perquè no ho han fet mai. Per això decideixen contractar els serveis d'un professional. Llavors és quan comencen els problemes.

## Repartiment

* Jason Bateman com a Nick Hendricks
* Jason Sudeikis com a Kurt Buckman
* Charlie Day com a Dale Arbus
* Chris Pine com a Rex Hanson
* Jennifer Aniston com a Dra. Julia Harris
* Jamie Foxx com a Dean Jones
* Kevin Spacey com a David Harken
* Christoph Waltz com a Bert Hanson
* Jonathan Banks com a detectiu Hatcher
* Lindsay Sloane com a Stacy Arbus
* Keegan-Michael Key com a Mike
* Kelly Stables com a Rachel
* Jerry Lambert com a Skip
* Lennon Parham com a Roz
* Suzy Nakamura com a Kim
* Brandon Richardson com a Blake
* Keeley Hazell com a Srta. Lang
* Bruno Amato com a policia addicte al sexe
* Andy Buckley com a agent de vigilància de so
* Sam Richardson com a productor
* Rob Huebel com a executiu de Pinkberry
* Brendan Hunt com a addicte al sexe
* Rebecca Field com a addicte al sexe
* Shelby Chesnes com a corredor (cameo)
* Will Forte com a Derelict (cameo)

## Referències

* 1 2 «Com matar el teu cap 2». ésAdir. [Consulta: 14 setembre 2020].
* ↑ Dave McNary (November 26, 2014). «Box Office: 'Horrible Bosses 2′ Scores $1 Million in Tuesday Night Launch». Variety. Consulta: November 28, 2014.
* ↑ «Com matar el teu cap 2». Goita què fan, ara!. [Consulta: 1r juny 2023].
* ↑ «Pel·lícula: "Com matar el teu cap"». TV3, 13-10-2016. [Consulta: 14 setembre 2020].
# Carlos Lopes

Carlos Lopes (nascut el 7 de març de 1960) és un economista de desenvolupament, escriptor, educador i funcionari de Guinea Bissau, que va ocupar el càrrec de vuitè secretari executiu de la Comissió Econòmica de les Nacions Unides per a Àfrica de setembre de 2012 a octubre de 2016.

## Trajectòria

El 1988 va començar a treballar amb el Programa de les Nacions Unides per al Desenvolupament, i va ocupar diversos càrrecs administratius allí, centrats a Zimbàbue i Nova York, el 2003, va assumir el paper de Coordinador Resident de les Nacions Unides i Representant Resident del PNUD a Brasil.
Lopes va rebre el doctorat de la Universitat Panthéon-Sorbonne i va obtenir un doctorat honorari per part de la Universidade Cândido Mendes. Té un màster d'Investigació a l'Institut de Postgrau de Ginebra d'Estudis Internacionals i de Desenvolupament. La seva investigació s'especialitza en el desenvolupament i la planificació estratègica.
Lopes anteriorment va servir a les Nacions Unides com a Director d'Assumptes Polítics (2005-2007) a l'Oficina Executiva del Secretari General de l'ONU i com a Director de l'Escola del Personal del Sistema de les Nacions Unides (març de 2007 a agost de 2012). També ha estat Director Executiu de l'Institut de les Nacions Unides per a la Formació i la Investigació (UNITAR) des del març de 2007. Educador internacional, Lopes, assessor els consells del Bonn International Center for Conversion, Ginebra Graduate Institute of International and Development Studies, ISCTE – Lisbon University Institute, Instituto Ethos, Fundació Kofi Annan i Institut Internacional per a la Planificació Educativa de la UNESCO. També assessora o serveix en els consells editorials de les revistes Géopolitique Africaine, African Sociological Review, i African Identities.
Actualment és professor visitant a l'Oxford Martin School de la Universitat d'Oxford i professor visitant a la Universitat de Ciutat del Cap.

## Referències

* ↑ Caros Lopes Arxivat 2020-03-26 a Wayback Machine. al web d'UNECA
* ↑ «University of Cape Town, Carlos Lopes». Arxivat de l'original el 2018-06-12. [Consulta: 8 juny 2018].
* ↑ Biografia al web de l'ONU
* ↑ «University of Oxford Biography». Arxivat de l'original el 2018-06-12. [Consulta: 8 juny 2018].